**Farské oznamy**

**Dvadsiata deviata nedeľa v cezročnom období C - (16. 10. 2022)**

|  |  |  |
| --- | --- | --- |
| Pondelok | Sv. Ignáca Antiochijského, biskupa a mučeníka | 18.00 |
| Utorok | Sv. Lukáša, evanjelistu, sviatok | 7.00 |
| Streda |  | 17.30 |
| Štvrtok |  | 7.00 |
| Piatok |  | **17.00** |
| Sobota | Sv. Jána Pavla II. | 18.00 Oblazov |
| Nedeľa | Tridsiata nedeľa v cezročnom období - Misijná nedeľa | 8.00 a 10.30 |

Na budúcu nedeľu bude zbierka na misie, ktorou podporíme zdravotne postihnutých ľudí v Kambodži.

Na budúci týždeň zo soboty na nedeľu sa mení čas o hodinu dozadu.

Od piatku do pondelka by som mal dovolenku, zúčastním sa jedného seminára. Zastupovať ma príde Mons. Marek Hriadeľ, bývalý generálny vikár.

Chcem sa srdečne poďakovať všetkým tým, ktorí prispeli k dôstojnému sláveniu i príprave ku sviatosti birmovania v našej farnosti. Zvlášť tým, ktorí doprevádzali birmovancov v skupinkách, postarali sa o liturgické slávenie, zboru z Veľkého Rovného, kvetinovú výzdobu, upratovanie...

Vďaka p. starostovi za možnosť slúžiť sv. omše v dome smútku počas prerábky nášho kostolíka i za pomoc pri prácach na kostole. Ďakujem všetkým, ktorí svojou pomocou prispeli, že sa nám podarila sanácia vonkajších múrov kostola a znova položiť dlažbu. Viem, že ste tu chlapi i birmovanci i gazdinky strávili mnohé hodiny. Ďakujem tým, ktorí nám finančne prispeli alebo za Pán Boh zaplať niečo urobili. Nech vám Boh odmení vašu ochotu i štedrosť.

Diecézna charita Žilina ponúka pracovné miesto na pozíciu vedúci Centra  
pre deti a rodiny sv. Filipa Neriho v Považskej Bystrici.

V stredu 26.10. bude v Žiline Godzone tour na ktorú pozývam mládež a môžeme na ňu ísť spoločne, podrobnosti ešte upresním.

Pozývam deti sedieť vpredu na sv. omši o 10.30.

Ďakujem za vaše modlitby, finančnú podporu, za upratovanie, výzdobu nášho chrámu i za každý druh pomoci. O upratovanie kostola prosím skupinku č.11.

Sv. omše v stredu budú bývať o 17.30 a príhovor v nich bude smerovaný k deťom. Taktiež nedeľné sv. omše, každú druhú o 10.30 sa budem snažiť mať príhovor pre deti, ktoré prosím, aby si sadali dopredu na lavičky, azda i s rodičmi.

...